Sa puntong ito ng imbestigasyon,
may senyales na marami pang matutuklasan.
At bigla akong nakatanggap ng mensahe.
Naka-link ito sa folder na puno ng… 'di ako nagbibiro,
…larawang 666 ang bilang.
Mga larawan ni Chad at Lori na ikinasal.
Ang makita sila sa puting kasuotan,
sumasayaw sa beach pagkatapos pumanaw ni Tammy…
Nakagugulat.
May berdeng malachite na sing-sing si Lori.
Nalaman natin sa Amazon order na binili ni Lori ang sing-sing
no'ng buhay pa si Tammy.
Nang lumabas ang mga larawan, ito'y naging malaking kwento.
Ikinasal sina Lori at Chad sa isang beach sa Kauia,
matapos ang 13 araw ng memoryal ni Tammy, unang asawa ni Chad.
Nakapanghihina…
na makita silang dalawa, at sa Kauai pa talaga.
At walang bakas ng mga bata.
Si Tylee, 16. Si JJ, pito.
Nasaan sila?
Bakit wala sila sa tabi mo?
Marami akong panaginip.
Napapanaginipan ko si Tylee, JJ,
Charles, si mama, o Chad gabi-gabi.
Tuwing paggising ko,
pakiramdam ko sa pinakaloob ko, sa espiritu ko,
na may mali.
Pero dapat ligtas sila.
Hello.
Walang ginawa si mama kundi protektahan kaming mga anak.
Nakikipaglaban ang isip ko sa, "Buhay pa kaya sila?"
Parang, "Imposibleng hindi."
Paano 'yon magiging posible?
ISANG DOCUMENTARY SERIES MULA SA NETFLIX
Nakaupo ako sa silid-hukuman,
para itong pelikula, parang hindi totoo.
Pumasok siya na parang karakter.
May kakaiba siyang makeup, parang siya'y…
Parang kinulayan niya.
Naka-jumpsuit siya. Siya itong kontrabida.
Tumingin siya kay Brandon, Kay, at Larry, at nginitian lang niya.
Bakit? Sa isip ko, ano'ng ginagawa mo?
Parang gusto kong isigaw. Ano'ng ginagawa mo?
May malinaw at nakaaalarmang pangyayari sa buhay ng nasasakdal.
May tatlong aktibong imbestigasyon ng pagkamatay na konektado siya.
At nakaaalarma ito sa estado.
Ang nagpalala rito ay nawawala pa rin ang mga bata.
Tumanggi siyang makipagtulungan sa paghanap sa mga bata,
kahit bago pa magsampa ng kaso.
Dahil dito, itinakda ang $1 milyong piyansa.
-Magkakaroon ng recess. -Tumayo ang lahat.
Sinubukan kong kunin ang atensyon niya.
At malaman niyang naroon ako.
Pagtingin ko kay Chad, naalala ko ang koneksyon niya rito.
Kung pa'no siya tumingin dito.
Nakatingin ka sa kanya na parang may isang bagay ro'n.
Hindi mo siya kilala.
Pa'no ka nagkaroon ng oras para maging komportable
sa sitwasyong ito, tingnan siya't, guminhawa?
Naglakad lang paalis.
Nakita ko si Chad at nakipagtitigan sa kanya.
"Gusto kitang suntukin sa mukha." Tiningnan ko siya, mukha siyang takot.
Yumuko siya.
Parang, "Alam ko, may mali sa'yo."
Nasaan ang mga bata, Chad?
Nasaan ang mga bata?
Nasaan sila?
-Sabi mo, ayos sila. Sabihin mo ngayon? -Chad, nasaan sila?
Chad…
Tumawag ako sa bilangguan nang gabi.
"Anak niya ito. Kakausapin ko siya."
Alam mong mahal kita.
Kaya ito ang pinakamahirap na pag-uusap sa buong buhay ko.
Hindi ikaw 'yong mama na kilala ko.
'Di ikaw 'yong nagpalaki at nagpaintindi kay Hesus.
Talaga?
Sana ibalik mo ang puso mo
sa totoong Kristo para makabalik ka mula sa kung anuman 'to.
Nagtiwala ako sa'yo buong buhay ko.
Hindi ko naisip na ikaw…
ay makagagawa ng ganito.
Ano'ng iniisip mong ginawa ko?
Naalala ko, may pag-uusap kaming ganito.
Binanggit niya ang tungkol kay Abraham at Isaac.
Si Abraham at Isaac, ang kwento,
si Abraham ay inutusang isakripisyo ang anak.
Pinanatili niya ang pananalig. At nagtiwalang may plano ang Diyos.
Kaya no'ng gagawin na niya ito,
itataas na'ng kutsilyo, handa na,
pinahinto siya ng Diyos. Pagsubok lang ito ng pananalig.
Ba't sasabihin mo pa 'yon?
Alam mong tinatanong ko sila palagi.
Pero paulit-ulit lang ang sinasabi niya.
"Oo. Ayos sila. Magiging ayos lahat."
Naipon 'yon at nagsimula kaming mabuhayan ng…
nagkaroon ng maliit na pag-asa.
Akala ko may tiyansa na nasa ibang lugar sila.
Na may pinakisuyuan siyang tao na doon muna ang mga bata.
No'ng unang beses siyang tumawag mula sa kulungan,
sabi niya, "Ayos ang mga bata."
Sabi niya, "Kilala mo ako bilang ina.
'Di ko sila sasaktan."
Iyon ang sinabi niya.
At "Nasa pinakaligtas na lugar sila."
'Di ko iniisip na nawawala sila. Akala ko alam niya kung nasaan sila.
Pakiramdam ko, dapat sabihin ang totoo tungkol sa pamilya namin.
Pamilya ng babaeng pinag-uusapan dahil sa kaso ng nawawalang mga anak
ay hayagan siyang dedepensahan sa unang pagkakataon.
Imposibleng may gagawin siya sa kanila. Napakaimposible talaga.
Oo. Iniisip naming wala siyang ginawang masama. Siya…
'Di ako sigurado kung bakit gusto nina lola at tita na magpa-interview.
Naalala ko, para sa'kin, katangahan na magsalita ka pa.
Bakit niyo sinusuportahan? May mali sa kanya.
Para sa'kin, maling gawin na ipagtanggol siya sa oras na 'yon.
May tiwala ako, bilang ina, na ginagawa niya ang alam niyang tama para sa kanila.
Mahirap sa'king panoorin 'yon.
Tingin ko, maraming pagtanggi,
na ayaw lang harapin ang reyalidad na nawawala ang mga bata.
'Di ko maintindihan kung pagtanggi o para makontrol lang ang sitwasyon.
Tingin niyo ba nasa kulto siya?
-Hindi. -Hindi. 'Di namin iniisip 'yon.
'Di niyo iniisip na nakontrol siya ni Chad?
Hindi.
Hindi. 'Di niya magagawa 'yon. Imposible.
Pero tama sila, mali tayo.
'Di ko dapat sabihin na "Alam ko" ulit. Hindi ko talaga alam.
Iniisip ko lang na…
Sinong mag-aakalang gano'n?
Nabuksan ng mga imbestigador ang iCloud ni Lori,
at doon nila nakita ang larawan no'ng Setyembre 8, 2019.
Larawan nina JJ, Tylee, at Alex sa Yellowstone National Park.
Hinihiling ng FBI at Rexburg Police sa sinumang
bumisita ng Yellowstone National Park noong Setyembre 8, 2019,
na magpadala ng larawan o video para sa imbestigasyon.
Tinukoy ng pulis na naroon sila nang araw na 'yon
kasama sina Lori at kapatid na si Alex.
Ito ang huling alam na larawan ni Tylee.
Sabi ng FBI, ang grupo ay naglakbay gamit ang truck na ito ni Alex.
Iniuugnay si Alex Cox sa pagkamatay ni Charles Vallow, Tammy Daybell…
Pero nang mamatay si Alex,
nawala ang mahalagang impormasyon,
pero hawak ng FBI ang phone niya.
Ginamit nila ang datos ng phone at GPS pings,
at tinunton ang bakas niya papunta kay Chad no'ng Setyembre,
nang mawala sina JJ at Tylee.
No'ng ika-siyam, natunton si Alex sa bakuran ng dalawa't kalahating oras.
Nasa FBI rin ang phone ni Tammy,
kaya nalamang 14 minuto pagkaalis ni Alex kina Chad,
nag-text ito kay Tammy.
May nakawiwiling umaga. Dapat sunugin ko lahat ng labi
sa fire pit bago ito mababad sa darating na bagyo.
Noong Hunyo 9, 2020,
pumunta ang mga alagad ng batas sa tirahan ni Chad.
Sa mga kapapanood lang,
malapit na tayo sa tahanan ni Chad Daybell,
at kami… Maghahain ang pulis ng search warrant.
Nandito lahat ang Rexburg Police, Fremont Sheriff's, at FBI.
Ito ang makikita natin.
Maraming opisyal ng pulis dito.
May isang K9 dog dito.
Nagtayo sila ng tatlo o apat na toldang kulay blue.
Nilagyan nila ng tape ang bakuran.
Parang doon sila nakatutok ngayon.
Walang masabi…
'Di tayo sigurado kung nasaan si Chad sa oras na 'to.
Lori: Hey babe!
Chad: Hello.
Ayos ka lang?
Hindi. Naghahanap sila…
sa lugar ko.
Nasa bahay ba sila?
Hindi. Nasa labas sila sa paligid.
Naghahanap sila.
Okay.
Kaya… Tingnan natin ang mangyayari.
Ano'ng maitutulong ko?
Kalmado lang naman ako.
Tawag na lang ako mamaya?
Um…
Hindi ko alam.
Hindi… Hindi ko alam.
Okay.
Mahal kita, mag-usap tayo mamaya.
Okay, baby, mahal kita.
Okay, mahal kita. Okay, bye.
Malapitang pinanonood ni Chad ang paghahanap,
sa huli, tinangkang umalis gamit ang SUV.
Sabi ng nakausap naming saksi, mabilis daw ang pagmamaneho ni Chad.
Nakita kong umalis ang sasakyan niya at segundo lang,
umilaw at tumunog na ang sirena ng mga pulis at…
umalis agad para hulihin siya.
Tinawagan ako ng FBI at sabi,
"Colby, inaresto nila si Chad ngayon.
May nakitang labi ng tao sa lugar niya."
LABI NG TAO NATAGPUAN SA LUGAR NI DAYBELL
Parang namatay ako no'n.
Parang mawawalan ako ng malay.
Nagsimula akong magtanong,
"Maliit ba na kalansay? Maliit ba na tao? Pang-teenager ba?
Alam mo ba?" At 'di niya alam. Wala pa sila sa prosesong 'yon.
Magsasagawa tayo ng autopsy.
Matapos madiskubre ang mga labi,
inaresto at nasa kustodiya si Daybell.
Nakakikilabot malaman na may labi ng tao.
Ayaw kong malaman kung sila nga 'yon.
Mahalagang araw, ang pinakamalaki sa kasong ito.
Nagsagawa ng paghahanap kina Daybell,
kung saan nadiskubre ang ngayo'y kumpirmadong
dalawang pares na mga labi.
Malapit sa fire pit at pet cemetery, natagpuan ang mga buto at sunog na laman.
Aalis na tayo rito habang unti-unti nating nalalaman ang mga detalyeng ito.
Sinusubukan mo kahit paano,
na mangatwiran at protektahan ang sarili mo sa sakit sa oras na 'yon,
pero sa puso ko, alam kong sila 'yon.
Tumawag si Kay Woodcock ngayong umaga.
Pigil ang luha, habang sinasabi na ang isang labing natagpuan
ay sa kanyang apo na si JJ.
At mga dalawang oras, kinumpirma ng pamilya
na kay Tylee Ryan ang isa pang labi.
Nahukay ang kanilang katawan sa mababaw na puntod sa Idaho.
Napakaemosyonal na araw
ngayon ay hinaharap ang reyalidad sa nangyari sa mga batang ito.
LOLO NI JJ
Pasensya na.
Nandito kaming lahat.
Nakakikilabot, napakasama, napakapangit na realisasyon.
Sabi ko, 'di niya sila kayang saktan, at mali ako.
Ano?
Ang dalawang maganda…
Hi, ako si Tylee.
…talented, mapagmahal, mapagbigay na mga bata…
Oh, my gosh.
…napakaraming pwedeng magawa at maranasan.
-Picture. Cheese. -Cheese.
Lagi akong umiiyak 'pag naiisip ko sila.
Sa totoo, parang, galit ako.
Parang, galit ako na totoo ito.
Oo.
Hello, kamo.
-Hello. -Hi, JJ.
-Hi, Colby.
Hi, Colby.
Namimiss ko lang sina JJ at Ty.
Mahirap na pag-usapan sila.
Oo. Basta mahirap.
Isang preso sa Madison County Jail.
Kumusta ka, anak?
'Di ako mabuti, Mama.
Ikinalulungkot ko.
Nalulungkot ka?
Oo. Syempre.
Nalulungkot ka sa'kin o sa mga kapatid ko?
Ang kapatid kong pitong taon ay patay na.
Ang kapatid kong babae na 16, patay na.
Ang nakita ko…
-ay lumayo ka… -Nakita mo?
Nandoon ka, kaya nakita mo lahat, ha? Interesante 'yon.
Hindi lang ito basta nangyari.
Pinatay sila.
At kaya tinawagan kita kasi 'di ko maunawaan ang nangyari.
Namimiss ko ang pamilya ko, Mama.
Alam ko anak. Gano'n din ako.
Anong namimiss mo sila?
Paano mo sila mamimiss, Mama?
Paanong hindi?
Mga baby ko sila!
Nahaharap sina Chad at Lori sa dalawang kaso ng pagtago sa ebidensya.
Wala pang nahaharap sa kasong pagpatay kaugnay sa pagkamatay ni Tammy o mga bata.
Umaasa ang ilang abogado sa Idaho na may iba pang ebidensya ang pulis
na hindi pa nailalabas.
Haharap sa korte si Chad Daybell bukas ng 11 a.m.
Ang unang pagdinig ni Daybell sa susunod na dalawang araw ay livestreamed sa Idaho.
Ito ay ang kaso ng Estado ng Idaho v. Chad Guy Daybell.
Mr. Wood, tawagin na ang testigo mo.
Salamat. Tinatawagan si Ray Hermosillo.
Makauupo ka na sa upuan ng testigo.
Kapag binigay mo ang pangalan at trabaho mo, magsisimula na tayo.
Ako si Ray Dennis Hermosillo.
Detective ako sa Rexburg Police.
May pagkakataon bang na-meet mo si Chad Daybell?
Oo.
Tinawagan ako ng Gilbert Police.
Hiniling na suriin ko ang kaligtasan ng pitong taong bata
sa pangalang Joshua Jackson Vallow.
Pumunta kami ni Detective Hope sa tirahan ni Lori Vallow.
Ang nakausap namin ay ang nasasakdal, si Mr. Daybell,
at si Alex Cox.
Tinanong ko si Mr. Daybell kung paano niya nakilala si Lori,
at isinaad niyang
dalawang beses lang niya itong nakita dahil kay Alex Cox.
Ano'ng tinanong mo?
Tinanong ko si Mr. Daybell kung kailan niya huling nakita si JJ,
at isinaad niyang nakita niya si JJ sa Apartment 107 no'ng Oktubre.
Hiniling ko kay Mr. Daybell ang
numero ni Lori, at wala raw siya nito.
Bumalik si Detective Hope sa pinag-uusapan namin.
Hiniling ko ulit kay Mr. Daybell ang numero ni Lori,
at doon niya ibinigay ang numero nito.
Okay, tinanong mo kung ba't 'di niya ibinigay?
-Oo. -Ano'ng sagot niya?
Isinaad niyang parang inaakusahan ko siya.
Nakausap mo ba si Lori Vallow nang araw na 'yon?
'Di ko nakausap si Lori. Hindi.
Okay. Kasama mo pa rin ba si Detective Hope?
Oo.
Alam mo kung nakausap niya si Lori sa araw na 'yon?
Nakausap niya.
Hi. Ikaw ba si Lori?
Okay. Kaya…
Nasaan si JJ?
Nasa kaibigan ko sa Arizona.
Siya si Melanie Gibb.
Ms. Gibb, pumunta ka na sa harap.
Maupo ka sa upuan ng testigo.
Miss Gibb, kukunin ko ang atensyon mo sa petsa ng Nobyembre 26, 2019.
Ano'ng pinag-usapan niyo ni Mr. Daybell sa araw na 'yon?
Nakatanggap ako ng tawag kay Chad Daybell sa kanyang phone.
Sabi niya, "Hi, Melanie. Si Chad ito.
Tatawagan ka ng Rexburg Police. 'Wag mong sagutin."
Pinaalam niya sa'king may mga pulis sa bahay ni Lori sa Rexburg,
at nagtatanong kung nasaan si JJ,
at sasabihin daw ni Lori sa pulis na nasa akin si JJ.
Sabi ko, "Wala si JJ sa bahay ni Kay?"
Paano 'yon sinagot ni Mr. Daybell?
Sabi niya, "Wala."
May sumunod pa ba sa pag-uusap na 'yon?
Tinanong ko kung kinakabahan siya, sabi niya, "Oo."
At mga anong oras ka may narinig kay Lori?
Ako…
Nasa isa o dalawang oras.
'Di ko eksaktong matandaan.
-Ni-record ko ang pag-uusap. -Okay.
Chad: Hello, sweet Melanie. Melanie: Hi, Chad. Hi, Lori.
Iniisip ko kung nasaan kayo, guys?
Magkasama lang kami, nag-rerelax…
Lori: mmhmm
May gusto lang akong itanong Lori, kung okay lang sa'yo?
Sige, honey…
Iniisip ko kung bakit mo sinabi sa pulis na nandito siya?
Kailangan kong gamitin… Kailangan ko ng tao
para 'di ko masabi kung nasaan talaga siya.
Naiintindihan mo ang inaalala ko, tama?
Ibinabahagi ko ito kasi alam ko, ang kaligtasan mo'y
nanganganib dahil sa ginawa mo.
Ibig ko sabihin… namatay si Tammy,
at namatay ang asawa mo, at ngayon ito, at nawawala si JJ.
Para sa'kin, hindi 'yan plano ng Diyos.
Sorry kung 'yan ang nararamdaman mo. Mahal na mahal kita.
Ikinalulugod ko 'yan pero kung mahal mo ako,
'di mo sasabihin sa pulis na nandito si JJ.
'Di gagawin 'yan ng kaibigan.
Dapat iisipin mo'ng kaligtasan ko kung mahal mo ako.
Parang hindi ikaw ito.
Parang naimpluwensyahan ka ng taong nasa dilim.
Sorry na kaibigan mo ang mga taong tutol sa'kin.
Ang mga kaibigan ni Joseph ay…
Hindi ko kaibigan ang mga taong tutol sa'yo.
Kaibigan mo si Dave at mukhang, alam mo na…
Bweno, ngayon…
Nararamdaman namin ang impluwensya niya sa'yo. Nararamdaman ko.
Parang siya ang naglalagay ng pagdududa sa isip mo.
Hindi.
Alam mo? Napakamatuwid na tao ni David,
at may matibay siyang pundasyon na alam ko.
Maaaring isaad ang pangalan mo?
Ako si David Gale Warwick.
Naalala mo ba ang gabi ng Setyembre 22, 2019?
-Oo. -Ano'ng ginawa mo nang gabing 'yon?
Gumagawa ako ng podcast kasama si Melanie Gibb at Lori Vallow.
Nandoon ba si JJ no'ng ginagawa mo 'yon?
Wala.
Kinausap mo ba si Lori tungkol kay JJ?
Oo.
Sabi niya, nagiging zombie raw ito at umakyat sa taas ng mga cabinet,
umakyat sa taas ng ref, sinisira ang larawan ni Kristo,
at umakyat sa tuktok ng cabinet
at pumunta sa pagitan nito at kisame.
Dahil sa autism ni JJ, paulit-ulit ang nasasabi niya.
Siguro isa 'yon, nang nalaman ko, parang, ano'ng nangyayari,
Naisip ko lang, "Oh!"
Kung may narinig si JJ,
o nahuli siyang may paulit-ulit na sinasabi,
doon siya magiging problema.
Hiniling kong makita siya, at sabi niya, 'di ito mapigilan.
Kaya pinakuha niya ito kay Alex.
Nakita mo rin siya no'n?
-Oo. -Kailan?
No'ng inuwi siya ni Alex para ihiga sa kama.
Okay.
Naalala ni David Warwick ang oras na
nakita niya si JJ at si Alex sa mapagmahal na sitwasyon.
Nakahiga si JJ sa kanyang mga braso.
Nakasandal ang ulo sa balikat ni Alex.
At payapa lang ito. Doon niya huling nakita si JJ.
-Sabihin mo, hi! -Hi!
Naniniwala ako na,
no'ng dinala siya ni Alex nang gabing 'yon,
no'ng gabi na gumagawa sila ng podcast,
naniniwala ako na patay na si JJ.
Gaano ka katagal nagtrabaho sa FBI?
Mga anim na taon. Ako'y intelligence analyst.
Hiniling sa'yong sumuri ng datos ng isang aparato?
Oo. Sa isang cell phone.
Si Tammy Daybell ang may-ari nito.
Mr. Dean, ibibigay sa'yo ang exhibit 31 para sa admisyon.
Ibinibigay ang exhibit 31 sa testigo.
Maaari mong basahin ng malakas ang nasa exhibit,
patI mga selyo at pangalan ng mga contact?
Ito'y kopya ng mga mensaheng
ipinadala sa pagitan nina Chad at Tammy Daybell no'ng Setyembre 9.
Ipinadala ni: Chad
"May nakawiwili akong umaga.
Dapat sunugin ko lahat ng labi sa fire pit
bago ito mababad sa darating na bagyo.
Sinimulan ko't may malaking raccoon sa bakod.
Kinuha ko agad ang baril, at naglalakad pa siya sa pader.
Nilapitan ko't nakuha sa isang putok. Nasa pet cemetery na siya ngayon.
Masayang sandali."
Ito ba ang mga mensaheng kumuha sa atensyon mo, Mr. Dean?
Ang petsa ang kumuha sa atensyon ko.
Sa pagbabasa ko nito,
sa parte na kung saan nagsimula si Chad ng apoy,
binaril at pinatay ang hayop at inilibing sa lugar niya,
Nakita kong ipinadala 'yon pagkatapos ng araw na huling makita si Tylee Ryan.
Isa sa pinakamalaking rebelasyon sa kasong ito
ay ang halaga ng oras, pagsisikap, oras ng mga tao sa paghahanap sa kanila.
At napagtanto mong pinatay sila isang buwan, pagkalipat sa Idaho,
at nasa bakuran lang niya buong panahong 'yon.
Ahente, ano'ng naging papel mo sa paghahanap sa tirahan ni Chad Daybell?
Ako ang senior team leader para sa Evidence Response Team
sa paghahanap na 'yon sa lugar ni Chad Daybell sa mga petsang 'yon.
Kaya base sa mga text message,
alam naming may diskusyon ng pet cemetery.
Nagdesisyon kami base sa nakita naming estatwa ng aso.
At sa harap ng estatwa ng aso,
may parang libingan.
Ang nagpapahirap sa'min, tingin ko
ay ang paraan ng pagkakahanap sa mga labi.
Ito'y medyo sunog na mga labi.
Habang patuloy kami sa paghukay sa ibang libingan,
ito'y medyo nagiging kumplikado.
Nang matanggal namin ang ibang lupa,
naobserbahan ko ang isang maliit na bata
sa pulang pajamas.
Pulang pajama shirt, pulang pajama pants.
Ang makadurog-pusong larawan sa ebidensyang ito
ay ang larawan ni JJ Vallow na nakuha sa iCloud ni Lori.
Kinunan ito no'ng Setyembre 22,
at masasabi mong apartment ito ni Lori.
Nakaupo si JJ sa sopa suot ang pulang pajamas.
Habang tinitingnan mo ang mukha ng bata, nakilala mo ba ang batang ito?
Oo, nakilala ko.
Nakilala ko bilang si Joshua Vallow.
Ni hindi nga makatao…
na patayin mo ang sarili mong anak na dapat minamahal at inaalagaan mo,
at gawin ang ginawa nila.
Dinudurog ka nito, sa paraang 'di mo pa naramdaman dati.
Sa sorpresang mabilis na pagdinig,
Isinuko ni Vallow ang karapatan sa paunang pagdinig.
Naintindihan mong walang pagdinig na magaganap sana sa Lunes at Martes.
Bakante 'yon. Maliwanag?
Tama.
Ang legal team na kumakatawan sa "Doomsday Mom" na si Lori Vallow
ay naghayag ng malasakit sa mental na kakayahan nito.
'Di raw nito kayang humarap sa paglilitis.
Inihihinto muna ang paglilitis,
pero gagawa pa ng pinal na desisyon kung itutuloy ito.
Ipinadala si Vallow
sa Health and Welfare mental facility sa Idaho sa loob ng 90 araw,
pagkatapos nito, magpapasiya kung magpapatuloy siya sa paglilitis,
o kailangan ng dagdag na gamutan para manumbalik ang kakayahan.
Mr. Daybell, ano ang iyong plead?
Not guilty.
Unang bilang sa "not guilty" plea.
-Ikalawang bilang, ano'ng iyong plead? -Not guilty.
-Sa ikatlong bilang, ano'ng iyong plead? -Not guilty.
Nag-plead ng not guilty si Chad Daybell, kaya magpapatuloy ang paglilitis sa kaso.
'Di ko masabi sa'yo kung ga'no kahirap ang dapat kong pagdaanan,
tinutukoy ko'ng puntong malapit na akong sumuko dahil sa mga desisyon mo.
Ikinalulungkot ko lahat 'yan.
'Di ko intensyon na saktan ka sa anumang paraan.
'Di ko ginusto kailanman.
Hindi ako ang biktima.
Sorry na hindi mo talaga ganap na naiintindihan ang sitwasyon.
Kaya…
Ba't 'di sila naprotektahan kung 'di ikaw 'yon?
Kung wala kang ginawang mali, bakit pinatay sila?
Ginawa ko lahat para protektahan sila, buong buhay nila,
Oo, pero wala na ngayon ang buong buhay nila.
Pinatay sila.
Nagdesisyon kayong 'yon ang espirituwal na misyon niyo,
sa pangalan ni Hesu-Kristo.
Mahal kita, pero hindi mo alam.
Basta hindi mo alam.
Hindi mo alam.
Dapat mong ibalik ang puso mo kay Hesus para mailigtas ka niya.
Makikita mo isang araw.
Habang kausap kita ngayon,
makikita mo.
Narinig mo kung ga'no kabaliw? Wala kang sala, 'di gumawa ng masama,
walang ideya sa nangyari,
at sorry na 'di mo ganap na naiintindihan.
Para makinig sa kanya na binabaliktad ang sitwasyon, 'di kapani-paniwala.
May bagong balita mula sa Idaho.
Kinasuhan ng grand jury sa kasong pagpatay ang ina at asawa nito
sa pagkamatay ng dalawang anak.
Kinasuhan din si Daybell kahapon ng pagpatay sa dating asawa,
namatay tatlong buwan bago ikinasal kay Lori.
Iba pang malalaking balita: Kinasuhan si Lori Daybell sa valley,
nakipagsabwatan umano para patayin si Charles.
Pinaniniwalaang nagsabwatan sina Lori at Alex na isa sa kanila
ang gagawa ng first-degree murder.
Si Lori ay kasalukuyang nasa medical facility sa Idaho
para sa restorative treatment, nakitang walang kakayahan
na maunawaan ang mga kaso sa kanya sa Idaho.
Hangga't maaari, maayos ang trato ko sa kanya.
Wala akong makitang dahilan para husgahan pa ang taong gumawa ng napakasama.
Anuman ang mangyayari, mangyayari.
Nasa kulungan siya,
at tingin ko, buong buhay na siya roon.
Kaya magkakaroon ng hustisya.
May maganda kaming pamilya bago nangyari ito.
Hindi ko alam kung matibay 'yon para malampasan ito o hindi.
Titingnan na lang namin.
Nandito kami sa Kauai sa Hanalei Bay.
Isa sa paboritong lugar ng pamilya namin.
Magkakaroon kami ng memoryal para kina Charles at JJ at Tylee.
At ito'y isang bagay na matagal na naming kailangan.
Ito'y para bigyan sila ng karangalan at alalahanin sila, at ito ang lugar.
Nagpapasalamat ako na nangyari ito rito.
Napakasayang lugar nito.
Gustong gusto ng mga kapatid ko rito,
naaalala ko ang mga ginawa namin dito.
Charles, gusto ko lang…
Salamat sa pagiging tatay mo.
Hindi mo deserved ang nangyari,
pero 'di magiging ganito ang buhay ko kung wala ka.
JJ, 'di ko masabi kung ga'no kita kamahal.
Ikaw ang batang kapatid na hihilingin ng lahat,
at mahal na mahal kita.
Tylee, dahil sa'yo naging kuya ako, at…
'di ko malilimutan kung ga'no kabilis kitang minahal
at ga'no kabilis kitang gustong protektahan sa lahat,
at…
mahal ko kayong lahat,
at…
salamat sa inyong lahat.
Ayos lang 'yan.
-Mahal kita. -Mahal kita.
Sa'kin, parang hindi pa rin totoo.
Sobrang hirap talaga para sa'ming lahat.
Sa kabila ng lahat, kami…
Binibigyan namin ng normal na buhay si Riley.
Tiyak na ipaaalam namin sa kanya ito.
'Di pa namin alam kung paano.
Pero alam niya ang mukha nina Tylee at JJ.
May mga larawan sila sa buong bahay.
Ginawan ko si Colby ng photo blanket na may larawan nila,
at nakasabit sa kanyang playroom.
At lalakad siya ro'n at sasabihin, "Ty-Ty. JJ."
'Yon ang importante ngayon,
ang pinapakita sa kanya kung sino sila, ang mga videos at pangalan nila,
tulungan siyang maalala sila.
Dapat mabuhay sa kabila ng nangyari.
Saan ko itutuon ang isip ko? Sa pagkamatay ba nila,
o itutuon sa alaala nila't pararangalan sila?
Ayaw nilang umupo kami rito na malungkot,
durog at wasak dahil wala na sila.
JJ!
Pakiramdam ko, nakakaya ko dahil kina Kelsee at Riley.
Kung wala si Riley o ang asawa ko,
Tingin ko, hindi ko…
Marahil mamamatay ako sa sobrang kalungkutan.
Parang, may layunin ako bukod sa sarili ko.
Ang kinatatakutan ko'y ang kwento ni mama ay maging kwento ng pamilya ko.
Hindi babase sa kanya ang pagkatao namin.
Alam ko 'yon sa puso ko.
Ang sanhi ng pagkamatay nina Tylee, JJ, at Tammy
ay hindi inilabas sa publiko.
Makahaharap sa paglilitis si Lori sa Abril 11, 2022.
Nakatakdang humarap sa joint trial sina Chad at Lori
sa 2023 sa Ada County, Idaho.
Naghahabol ng death penalty ang prosecutors sa parehong kaso.
Ang pagsasalin ng subtitle ay ginawa ni Cristine Gumaro Abalos